《山居寂寥与世如隔是非不到荣辱两忘因忆秋崖工部尝教以我爱山居好十诗追次其韵聊写穷山之趣 其四》
宋代·吴锡畴

我爱山居好，轩窗傍水开。游鱼吹堕絮，閒鹤啄荒苔。

有字人谁问，无租吏不来。寂寥门径侧，数尺长蒿莱。

作者简介：（1215—1276）徽州休宁人，字元伦，一作元范，号兰皋。吴儆从孙。精研理学。有《兰皋集》。